proxectonos/corpus_dominio_legal_administrativo_tmp huggingface dataset:
DECRETO 288/1998, do 22 de outubro, polo que se acorda encargar do despacho de asuntos da Consellería de Educación e Ordenación Universitaria, durante a ausencia do seu titular, ó conselleiro de Cultura, Comunicación Social e Turismo.
PRESIDENCIA — II. AUTORIDADES E PERSOAL — 28/10/1998

Con motivo da viaxe do conselleiro de Educación e Ordenación Universitaria a Cuba é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Educación e Ordenación Universitaria, con motivo da súa viaxe a Cuba, encárgaselle o despacho de asuntos da Consellería de Educación e Ordenación Universitaria, desde o día 28 de outubro ata o seu regreso, ó conselleiro de Cultura, Comunicación Social e Turismo.
Santiago de Compostela, vintedous de outubro de mil novecentos noventa e oito.
Manuel Fraga Iribarne
Presidente
9627
CORRECCIÓN de erros.-Orde do 31 de xullo de 1998 pola que se aproban os concertos educativos cos centros docentes privados de educación primaria, educación secundaria obrigatoria, educación especial e formación profesional de primeiro e segundo grao.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/1998

Advertidos erros na devandita orde, publicada no DOG nº 160, do 19 de agosto, cómpre face-las seguintes correccións:
-Suprímese o contido do punto primeiro.4, páxina 9.535, dándolle a seguinte redacción:
«4. Os concertos educativos correspondentes ás unidades de formación profesional de segundo grao
subscribiranse con carácter de réxime singular nos termos que se especifican no anexo IV, sen prexuízo do establecido nos artigos 60 e 61 do Real decreto 1487/1994, do 1 de xullo».
-Na páxina 9.536, provincia: Lugo, onde di: «12) Divina Pastora, Monforte de Lemos, Xeral, 7-3-2-2-3», debe dicir: «12) Divina Pastora, Monforte de Lemos, Xeral, 7-3--3-1-3».
-Na páxina 9.537, provincia: Pontevedra, onde di:«45) María Inmaculada, Silleda, Xeral, 5/1-3-2-1-1», debe dicir: «45) María Inmaculada, Silleda, Xeral, 6-3-2-1-1».
-Na páxina 9.538, anexo II, provincia: A Coruña, onde di: «2) Nuestra Señora de Lourdes, A Coruña, 5/4», debe dicir: «2) Nuestra Señora de Lourdes, A Coruña, 6/3».
-Na páxina, 9.538, anexo III, provincia: A Coruña, onde di: «7) La Paz, A Coruña, ciclos medios: 1 xestión administrativa», debe dicir: «7) La Paz, A Coruña, ciclos medios: 1 coidados auxiliares de enfermería».
-Na páxina 9.539, anexo III, provincia: Ourense, onde di: «3) San Martín, Ourense, ciclos medios: 1 xestión administrativa», debe dicir: «3) San Martín, Ourense, Programas de Garantía Social: 1 iniciación á informática».
9510
RESOLUCIÓN do 6 de outubro de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000297/1998-JR interposto polo centro privado San Fernando, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/1998

Recibido escrito do presidente da Sala do Contencioso-Administrativo do Tribunal Superior de Xustiza de Galicia, polo que se admite o recurso contencioso-administrativo 01/0000297/1998/JR, interposto polo centro privado San Fernando de Vigo, contra Resolución do 3 de decembro de 1997, da Consellería de Educación e Ordenación Universitaria, sobre denegación de axuda económica para dúas unidades de educación infantil ó centro privado San Fernando de Vigo.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 6 de outubro de 1998.
Máximo García Serrano
Secretario xeral da Consellería de Educación
e Ordenación Universitaria
9150
ORDE do 22 de setembro de 1998 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/10/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 22 de setembro de 1998.
José María Hernández Cochón
Conselleiro de Sanidade e Servicios Sociais
ANEXO I
-Conxunto mínimo básico de datos en hospitais do Servicio Galego de Saúde. Resultados bienio 1996-1997: 1.800 pesetas.-Quen é quen en Sanidade e Servicios Sociais: 1.250 pesetas.
9203
RESOLUCIÓN do 9 de setembro de 1998, conxunta da Dirección Xeral de Ordenación Educativa e de Formación Profesional da Consellería de Educación e Ordenación Universitaria e do Instituto Galego de Consumo, pola que se declara deserto o concurso público para premia-los mellores materiais curriculares sobre educación do consumidor na escola.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/10/1998

Por Resolución do 13 de febreiro de 1998 (Diario Oficial de Galicia nº 44, do 5 de marzo), a Consellería da Presidencia e Administración Pública convocou un concurso público para premia-los mellores materiais curriculares sobre a educación do consumidor na escola; rematado o prazo de presentación das solicitudes para participar no concurso, antes do día 30 de maio, segundo o establecido na base 5ª sen que se recibise ningunha, o xurado nomeado segundo a base 10ª, e de acordo co establecido na base 12ª da citada resolución,
RESOLVEMOS:
Declarar deserto o concurso público para premia-los mellores materiais curriculares sobre a educación do consumidor na escola, por non se ter presentado ningunha solicitude, de conformidade co establecido na base 12ª da Resolución do 13 de febreiro.
Santiago de Compostela, 9 de setembro de 1998.
José Luis Mira Lema
Director xeral de Ordenación Educativa
e Formación Profesional
Jorge J. Rodríguez Vázquez-Molezún
Presidente do Instituto Galego de Consumo
9277
CORRECCIÓN de erros.-Orde do 22 de xuño de 1998 pola que se conceden axudas para actividades de alfabetización e formación de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/1998

Advertidos erros no texto da citada orde, publicada no Diario Oficial de Galicia nº 148, do 3 de agosto de 1998, cómpre face-las seguintes correccións:
Primeiro.-Na páxina 8.985, no anexo I, punto 1: provincia de Ourense, debe engadirse o Concello de Amoeiro cunha axuda por importe de 450.000 ptas. con cargo ó concepto orzamentario 07.04.322H.460.0 e, polo tanto, debe anularse no punto 4 onde figura como denegado.
Segundo.-Na páxina 8.987, na relación do punto 2, do anexo I, non debe figura-la asociación de veciños Centro Estación Casablanca de Vigo.
8147
DECRETO 285/1998, do 8 de outubro, polo que se declara a urxente ocupación, para efectos de expropiación forzosa, polo Concello de Bande (Ourense), dos bens e dereitos necesarios para a realización das obras do proxecto de saneamento e depuración en Bande, zona terceira, número 40.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/10/1998

O Concello de Bande (Ourense), en sesión celebrada o día 26 de maio de 1998, aprobou o proxecto de saneamento e depuración en Bande, zona terceira, nº 40 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 31 de agosto de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de xullo de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de evita-los graves e continuos problemas no abastecemento de auga potable no núcleo urbano de Bande que se producen polas reiteradas avarías na rede instalada hai máis de trinta anos, así como evita-lo perigo que supón para os peóns, ó non existir beirarrúas, o teren que transitar pola mesma calzada cós vehículos polo estrada N-540 de intenso tráfico que discorre polo núcleo urbano de Bande.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día oito de outubro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Bande (Ourense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento e depuración en Bande, zona terceira, nº 40.
Santiago de Compostela, oito de outubro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9516
RESOLUCIÓN do 1 de agosto de 1998 pola que se nomea xerente da Universidade de Vigo a Julio Taboada Pérez.
UNIVERSIDADE DE VIGO — II. AUTORIDADES E PERSOAL — 23/10/1998

Cumplimentados os trámites e recibidos os informes requiridos pola norma estatutaria e,
No uso das competencias que me recoñece o artigo 20 da Lei orgánica 11/1983, do 25 de agosto, de reforma universitaria,
RESOLVO:
Nomear a Julio Taboada Pérez para o cargo de xerente da Universidade de Vigo con efectos do 1 de xullo de 1998.
Vigo, 1 de agosto de 1998.
Domingo Docampo Amoedo
Rector da Universidade de Vigo
9509
ORDE do 16 de outubro de 1998 pola que se modifica a Orde do 19 de maio de 1998 sobre axudas á promoción e comercialización de productos agrarios e agroalimentarios galegos.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 26/10/1998

A Orde do 19 de maio de 1998 (DOG nº 102, do 29 de maio) establece para 1998 axudas ós investimentos en promoción e comercialización de productos agrarios e agroalimentarios galegos.
Rematado o prazo de solicitude de axudas e á vista do alto volume de peticións recibidas así como das súas características parece oportuno amplia-lo orzamento previsto inicialmente e os posibles beneficiarios delas.
Por todo iso e de acordo co disposto no artigo 20.I.3º do Estatuto de autonomía de Galicia, e no uso das competencias conferidas na Lei 1/1983, do 22 de febreiro, regulamentadora da Xunta e do seu presidente, e demais normativa de aplicación
DISPOÑO:
Artigo 1º
1. Modifícanse os artigos 2 e 5 da Orde do 19 de maio de 1998 que quedan redactados da seguinte maneira:
* Artigo 2, punto 1º.b): «Feiras e certames comerciais.
-A organización de feiras e certames do sector agrario e agroalimentario en Galicia, excluídas as referentes a concursos, exposicións e feiras de gando, e sempre que estean promovidas por corporacións locais, consellos reguladores e agrupacións de productores e de industrias agrarias cando estean asociadas para colaborar na mellora da calidade dun producto.»
* Artigo 5, punto 1º: «Xustificantes dos investimentos efectuados. Logo de presentar facturas orixinais para realiza-la toma de razón, entregarase fotocopia xunto coa relación delas.
No caso de corporacións locais admitirase como xustificante dos investimentos efectuados certificación do secretario (interventor ó respecto).»
2. Así mesmo, modifícase tamén a disposición adicional da devantida orde, que quedará redactada como segue:
O aboamento das subvencións fixadas nesta orde establecerase con cargo ós conceptos orzamentarios 09.04.714 A.760.0 (6.900.000 ptas.), 09.04.714 A.770.0 (243.250.000 ptas.) e 09.04.714 A.780.0 (20.000.000 de ptas.) dos orzamentos xerais da Comunidade Autónoma de Galicia para 1998.
Artigo 2º
-Engádeselle un parágrafo ó punto 2º do artigo 3 da Orde do 19 de maio de 1998, no relativo á organización, coa seguinte redacción:
No caso de corporacións locais a subvención poderá acada-lo 30% dos investimentos cun límite de 200.000 ptas. Este límite poderá acada-lo 50% no caso de certames nos que colaboran consellos reguladores e agrupacións de productores e industrias asociados para mellora-la calidade dun producto.
Artigo 3º
-Reábrese o prazo para presentar solicitudes, que rematará ós 20 días contados desde o seguinte ó de publicación desta orde no Diario Oficial de Galicia.
Disposición adicional
Teranse en conta tódalas solicitudes presentadas ó abeiro da Orde do 19 de maio de 1998 e que reúnan os requisitos previstos nesta disposición.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de outubro de 1998.
Cástor Gago Álvarez
Conselleiro de Agricultura, Gandería e Política
Agroalimentaria
9514
DECRETO 284/1998, do 8 de outubro, polo que se declara a urxente ocupación, para efectos de expropiación forzosa, polo Concello de Bande (Ourense), dos bens e dereitos necesarios para a realización das obras do proxecto de saneamento e depuración en Bande, zona segunda, número 22/11.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/10/1998

O Concello de Bande (Ourense), en sesión celebrada o día 26 de maio de 1998, aprobou o proxecto de saneamento e depuración en Bande zona segunda, nº 22/11 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 31 de agosto de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de xullo de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de evita-lo grave perigo que supón para os peóns, ó non existir beirarrúas, o teren que transitar pola mesma calzada cós vehículos nunha estrada nacional (N-540 Ourense-Portugal) de intenso tráfico, e por outra banda pola urxente necesidade de completa-las redes de abastecemento e saneamento para evita-las continuas avarías e consecuente perda de auga que impide un normal abastecemento á poboación afectada, agravándose o problema na época estival.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día oito de outubro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Bande (Ou
rense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento e depuración en Bande, zona segunda, nº 22/11.
Santiago de Compostela, oito de outubro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
9515
DECRETO 122/1998, do 30 de abril, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 04/05/1998

Con motivo da viaxe do presidente da Xunta de Galicia á República Árabe Libia Popular e Socialista, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Árabe Libia Popular e Socialista, encárgaselle o despacho de asuntos da Presidencia, desde o 3 de maio, ata o seu regreso, ó conselleiro da Presidencia e Administración Pública.
Santiago de Compostela, trinta de abril de mil novecentos noventa e oito.
Manuel Fraga Iribarne
Presidente
3711
RESOLUCIÓN do 26 de outubro de 1998 pola que se convocan unhas xornadas sobre a Lei de caza de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/10/1998

Dentro do plan de actividades da Escola Galega de Administración Pública para 1998 e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse unhas xornadas sobre a Lei de caza de Galicia, conforme as seguintes bases:
1. Obxectivos.
Proporcionar un coñecemento máis completo sobre os aspectos máis sobresalientes da nova normativa galega en materia de caza (Lei 4/1997, do 25 de xuño), e ó mesmo tempo examina-lo panorama que ofrece a ordenación cinexética desde diferentes vertentes.
2. Contido.
Trataranse, entre outros, estes temas:
-A Lei de caza de Galicia, do 25 de xuño de 1997.
-A potestade sancionadora da Administración e os delictos contra o ambiente.
-A intervención administrativa na Lei de caza.
-O dereito ó aproveitamento cinexético e o dereito de propiedade
-Os gardas de caza: a custodia dos recursos naturais.
3. Destinatarios.
Persoal ó servicio de calquera das administracións públicas galegas e interesados en xeral.
4. Desenvolvemento.
-Horario: mañá e tarde.
-Lugar e datas: as xornadas convocadas terán lugar no salón de actos da Delegación Provincial da Consellería da Presidencia e Administración Pública de Lugo, Ronda da Muralla, 70, da citada cidade, os días 17 e 18 de novembro.
5. Inscrición.
-Prazo: remata o venres, día 13 de novembro de 1998.
-Tramitación de solicitudes: as solicitudes irán dirixidas ó director da Escola Galega de Administración Pública, polígono das Fontiñas, rúa de Madrid, 2-4, 15707, Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemen
to administrativo común. Admitiranse tamén inscricións por telefax: 981 54 63 37.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión chamando, a partir do día 13 de novembro, por teléfono das 10 ás 14.45 horas, ós seguintes números: 981 54 62 39 ou 981 54 60 40.
6. Modificacións.
A EGAP reserva para si a facultade de interpretar e resolve-las incidencias que puidesen xurdir no
desenvolvemento das xornadas, así como a de cancelalas se o escaso número de solicitudes non xustificase a súa realización.
7. Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas, cando a súa inasistencia non sexa igual ou superior ó 15% das horas lectivas programadas, e expresarase neste documento a natureza da actividade e as datas da súa realización.
Santiago de Compostela, 26 de outubro de 1998.
Domingo Bello Janeiro
Director da Escola Galega de Administración
Pública
9875
CORRECCIÓN de erros.-Orde do 17 de abril de 1998 pola que se prorroga a validez para o exercicio orzamentario de 1998 ó procedemento de xestión das axudas para a mellora da competividade do sector industrial de productos forestais.
CONSELLERÍA DE MEDIO AMBIENTE — III. OUTRAS DISPOSICIÓNS — 06/05/1998

Advertido erro na citada orde publicada no Diario Oficial de Galicia número 80, do martes 28 de abril de 1998, cómpre efectua-la seguinte corrección:
Na páxina número 4.421 ó comeza-la primeira columna, onde di: «Consellería de Agricultura, Gandería e Política Agroalimentaria», debe dicir: «Consellería de Medio Ambiente».
3834
CORRECCIÓN de erros.-Orde do 16 de abril de 1998 pola que se regulan axudas para fomento da contratación de seguros de acuicultura mariña do mexillón durante o ano 1998.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 06/05/1998

Advertidos erros na citada orde, publicada no Diario Oficial de Galicia número 74, do día 20 de abril de 1998, cómpre face-las oportunas correccións:
-Na páxina 4.038, no segundo parágrafo, onde di: «...no artigo 65 da Lei 3/1993,...», debe dicir: «...no artigo 65 da Lei 6/1993,...».
-Na páxina 4.038, no artigo 1º, terceira liña, onde di: «...titulares de bateas de mexillón situadas o ámbito», debe dicir: «...titulares de bateas de mexillón situadas no ámbito...».
3962
RESOLUCIÓN do 20 de outubro de 1998, da Delegación Provincial de Pontevedra, pola que se fixa o período e condicións para presentar solicitudes para a adxudicación dos postos para a pesca da lamprea no río Ulla.
CONSELLERÍA DE MEDIO AMBIENTE — III. OUTRAS DISPOSICIÓNS — 29/10/1998

De conformidade coa disposición adicional da Orde do 14 de xaneiro de 1998, pola que se fixan
os períodos hábiles de pesca e normas relacionadas con ela nas augas continentais da Comunidade Autónoma de Galicia durante a tempada de 1998, na que se faculta o delegado provincial da Consellería de Medio Ambiente en Pontevedra para dictar cantas normas sexan necesarias para a regulación da pesca da lamprea no río Ulla, acordo:
-Abri-lo prazo para presenta-las solicitudes polos titulares das pesqueiras do río Ulla co obxecto de adxudica-los postos de pesca da lamprea desde as referidas pesqueiras para a tempada de 1999.
-O dito prazo estará aberto desde a publicación desta resolución ata as 14 horas do día 30 de novembro de 1998.
-Coa solicitude deberán presentar copia do DNI e a documentación que acredite a titularidade da pesqueira no Servicio Provincial da MAN, r/ Benito Corbal, 47-5ª planta, Pontevedra.
-As pesqueiras solicitadas serán as que se relacionan no anexo.
-Unha vez realizada a comprobación da documentación publicarase no DOG a relación de pesqueiras autorizadas xunto coa normativa á que deberán aterse.
Pontevedra, 20 de outubro de 1998.
José Luis Díez Yáñez
Delegado provincial de Pontevedra
9773
ORDE do 20 de abril de 1998 pola que se dispón o cesamento do presidente da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/05/1998

O artigo 41 da Lei 27/1992, do 24 de novembro, de portos do Estado e da Mariña Mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da Comunidade Autónoma.
Para lle dar cumprimento ó disposto na Lei 27/1992, do 24 de novembro, de portos do Estado e da Mariña Mercante, o Consello da Xunta de Galicia acordou con data do 5 de marzo de 1998 faculta-lo conselleiro de Política Territorial, Obras Públicas e Vivenda para a designación e separación do presidente da Autoridade Portuaria de Vilagarcía de Arousa.
En consecuencia,
DISPOÑO:
Artigo único.-Que cese José Luis Rivera Mallo como presidente da Autoridade Portuaria de Vilagarcía de Arousa.
Santiago de Compostela, 20 de abril de 1998.
José Cuíña Crespo
Conselleiro de Política Territorial, Obras Públicas e Vivenda
3990
RESOLUCIÓN do 24 de setembro de 1998 pola que se inscribe a Asociación Pórtico da Gloria no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Asocaición Pórtico da Gloria do 2 de setembro de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Pórtico da Gloria, quede inscrita no Rexistro de Entidades de Promoción do Camiño de Santiago co número 090.
Santiago de Compostela, 24 de setembro de 1998.
Andrés González Murga
Secretario xeral
9713
RESOLUCIÓN do 22 de setembro de 1998 pola que se inscribe a Orden de Peregrinos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Orden de Peregrinos del Camino de Santiago, do 11 de xuño de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Orden de Peregrinos del Camino de Santiago, quede inscrita no Rexistro de Entidades de Promoción do Camiño de Santiago co número 087.
Santiago de Compostela, 22 de setembro de 1998.
Andrés González Murga
Secretario xeral
9409
RESOLUCIÓN do 24 de setembro de 1998 pola que se inscribe a Asociación de Amigos del Camino de Santiago de Astillero y Cantabria no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Asocaición de Amigos del Camino de Santiago de Astillero y Cantabria, do 19 de maio de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Astillero y Cantabria, quede inscrita no Rexistro de Entidades de Promoción do Camiño de Santiago co número 091.
Santiago de Compostela, 24 de setembro de 1998.
Andrés González Murga
Secretario xeral
9410
ORDE do 18 de setembro de 1998 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 18 de setembro de 1998.
Jesús Pérez Varela
Conselleiro de Cultura, Comunicación Social
e Turismo
ANEXO
-Ramón de la Sagra: 750 ptas.
-El Reino de Galicia en la Monarquía de Felipe II: 5.000 ptas.
-Galicia, Espacio e Imaxe: 900 ptas.
-Carlos Franco. Óleos e Debuxos 1990-1997: 1.500 ptas.
-Elisa Abalo: 800 ptas.
-Semánticas do vídeo (edición en galego): 500 ptas.
-Semánticas do vídeo (edición en castelán): 500 ptas.
-A Cura en Troia: 1.000 ptas.
-Macbett: 1.000 ptas.
-A Ópera de a Patacón: 1.000 ptas.
-Comunicación e Sociedade: No Umbral do Novo Milenio: 1.500 ptas.
-Audiovisual galego. Empresa e recursos. 1998: 750 ptas.
-Fernando Villapol: 800 ptas.
-Arquitecto Antonio Palacios: 2.000 ptas.
-Álvaro de la Vega: 1.500 ptas.
-Memoria e Vangarda 8. Pintores de Galicia: 1.500 ptas.
-Manuel Gandullo: 800 ptas.
-Nicomedes Pastor Díaz: 500 ptas.
-Diego de Muros III: 500 ptas.
-Antolín Faraldo: 500 ptas.
-A Cidade e as Xentes III. 1960-1969. Fondo Vega no Arquivo Histórico Provincial de Lugo: 1.500 ptas.
-Huellas Jacobeas: 3.000 ptas.
-Carlos Alcolea: 3.000 ptas.
9408
RESOLUCIÓN do 31 de marzo de 1998 pola que se inscribe o Grupo de Estudios de Actualidade (GEA) no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/05/1998

Examinada a solicitude de inscrición no Rexistro de Entidades de Promoción do Camiño de Santiago, presentada polo Grupo de Estudios de Actualidade (GEA), con data do 25 de marzo de 1998,
Visto o Decreto 224/1994, do 2 de xuño, polo que se crea o referido rexistro,
Visto igualmente o informe da Xerencia de Promoción do Camiño de Santiago, emitido de acordo co artigo 3,
Considerando que a solicitude presentada cumpre as normas establecidas no decreto de referencia,
RESOLVO:
Que o Grupo de Estudios de Actualidade (GEA) quede inscrita no Rexistro de Entidades de Promoción do Camiño de Santiago co número 084.
Santiago de Compostela, 31 de marzo de 1998.
Andrés González Murga
Secretario xeral da Consellería de Cultura, Comunicación Social e Turismo
3812
ORDE do 23 de outubro de 1998 pola que se amplía o prazo de presentación de solicitudes de axuda no marco da Orde do 31 de marzo de 1998 de Iniciativa Peme de Desenvolvemento Empresarial.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/10/1998

A orde da Consellería de Economía e Facenda do 31 de marzo de 1998 (DOG nº 81, do 29 de abril) que desenvolve no ámbito da Comunidade Autónoma de Galicia as bases reguladoras das axudas previstas no Real decreto 937/1997, do 20 de xuño, e realiza a súa convocatoria para 1998, estableceu o 30 de xuño de 1998 como prazo final de presentación de solicitudes. O dito prazo foi posteriormente ampliado ata o 30 de outubro de 1998 mediante a Orde do 30 de xuño de 1998 (DOG nº 130, do 8 de xullo).
En tanto exista crédito orzamentario suficiente, considérase conveniente dárlle-la oportunidade de acollerse a este programa de axudas a todos aqueles posibles beneficiarios que cumpran os requisitos establecidos nas bases da convocatoria.
Por todo o exposto
DISPOÑO:
Artigo único.-Amplíase ata o 30 de novembro de 1998 o prazo para a presentación de solicitudes de axuda ó abeiro do programa Iniciativa Peme de Desenvolvemento Empresarial convocado mediante a orde da Consellería de Economía e Facenda do 31 de marzo de 1998.
A concesión das axudas solicitadas condiciónase á existencia de crédito orzamentario suficiente.
Santiago de Compostela, 23 de outubro de 1998.
José Antonio Orza Fernández
Conselleiro de Economía e Facenda
9755
RESOLUCIÓN do 22 de setembro de 1998 pola que se inscribe o Centro de Estudios Jacobeus-Caminhos Portugueses a Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

Examinada a solicitude de inscrición no Rexistro de Entidades de Promoción do Camiño de Santiago, presentada polo Centro de Estudios Jacobeus -Caminhos Portugueses a Santiago de Compostela, do 27 de xullo de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que o Centro de Estudios Jacobeus-Caminhos Portugueses a Santiago de Compostela quede inscrito no Rexistro de Entidades de Promoción do Camiño de Santiago co número 089.
Santiago de Compostela, 22 de setembro de 1998.
Andrés González Murga
Secretario xeral
9412
RESOLUCIÓN do 22 de setembro de 1998 pola que se inscribe a Asociación Piloñesa de Amigos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/10/1998

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Piloñesa de Amigos del Camino de Santiago, do 23 de xullo de 1998.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Piloñesa de Amigos del Camino de Santiago, quede inscrita no Rexistro de Entidades de Promoción do Camiño de Santiago co número 088.
Santiago de Compostela, 22 de setembro de 1998.
Andrés González Murga
Secretario xeral
9411
RESOLUCIÓN do 20 de outubro de 1998, da Dirección Xeral de Centros e Inspección Educativa, pola que se autoriza a implantación de ciclos formativos en centros públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/1998

Examinadas as propostas promovidas ó amparo da Orde do 7 de novembro de 1997 (DOG do 17), pola que se regula a renovación da oferta de ensinanzas nos centros sostidos con fondos públicos, de ensino secundario e escolas de arte, durante o curso 1998-1999, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo.
Esta dirección xeral, en virtude do establecido no punto cuarto da referida Orde do 7 de novembro de 1997, e por proposta da Dirección Xeral de Ordenación Educativa e de Formación Profesional,
RESOLVE:
Autorizar, para o curso 1998-1999, os ciclos formativos de formación profesional específica relacionados nos centros que figuran no anexo desta resolución.
Santiago de Compostela, 20 de outubro de 1998.
Severino Somoza Gómez
Director xeral de Centros e Inspección Educativa
ANEXO
Provincia: A Coruña
Concello: Ferrol.
Escola Oficial Náutico-Pesqueira (Cód: 150FER01).
Ciclo superior. Navegación, pesca e transporte marítimo.
Ciclo superior. Supervisión e control de máquinas e instalacións do buque.
Concello: Ribeira.
Escola Oficial Náutico-Pesqueira (Cód: 150RIB01).
Ciclo superior. Navegación, pesca e transporte marítimo.
Ciclo superior. Supervisión e control de máquinas e instalacións do buque.
Provincia: Pontevedra
Concello: Vigo.
Instituto Marítimo-Pesqueiro do Atlántico (Cód: 36011804).
Ciclo superior. Navegación, pesca e transporte marítimo.
Ciclo superior. Supervisión e control de máquinas e instalacións do buque.
8260
DECRETO 291/1998, do 8 de outubro, polo que se acepta a cesión a título gratuíto á Comunidade Autónoma de Galicia dun terreo de 14.000 m, situado no lugar das Casillas, termo municipal de Ordes (A Coruña), para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/10/1998

O Pleno da Corporación municipal de Ordes, reunido en sesión celebrada o 29 de xaneiro de 1998, acordou a cesión á Comunidade Autónoma de Galicia dun terreo dunha superficie de 14.000 m, situado no lugar das Casillas, termo municipal de Ordes (A Coruña), para a construcción dun centro de ESO.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco, aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Ordes acordou a cesión e logo de deliberación do Consello da Xunta de Galicia na súa reunión do día oito de outubro de mil novecentos noventa e oito,
DISPOÑO:
Artigo 1º
Acéptase a cesión gratuíta dun terreo de 14.000 m, situado no lugar das Casillas, termo municipal de Ordes (A Coruña) e que linda: norte, resto do predio matriz de titularidade municipal e futura vía de acceso desde a estrada da Fraga da Galiña; sur, parcelas catastrais 212 e 218 do polígono 62 do catastro de rústica da parroquia de Ordes; leste, parcela que se segrega para cesión á Xunta de Galicia con destino a Centro de Exposición Permanente de Recursos da Comarca; e oeste, parcela catastral número 145.
O inmoble descrito atópase inscrito por título de segregación no Rexistro da Propiedade de Ordes no tomo 641, folio 221 do libro 156, predio número 18.296, inscrición 1ª, a favor do Concello de Ordes.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, oito de outubro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
9639
CORRECCIÓN de erros.-Resolución do 24 de xullo de 1998, da Dirección Xeral de Ordenación Educativa e Formación Profesional, pola que se dictan as normas para regula-lo desenvolvemento dos ciclos formativos de formación profesional específica no curso 1998-1999.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/1998

Advertidos erros na devandita resolución, publicada no DOG nº 147, do 31 de xullo de 1998, cómpre face-las oportunas correccións:
-Na páxina 8.871, no punto cuarto.2, onde di: «no que tamén se reflicte o número de sesións semanais de 50 minutos equivalentes (1ª columna do citado anexo).»; debe dicir: «no que tamén se reflicte, para o caso de centros públicos, o número de sesión semanais de 50 minutos (1ª columna do citado anexo).».
Na páxina 8.871, no punto quinto onde di: «profesorado»:; debe dicir: «Profesorado de centros públicos».
-Na páxina 8.888, no cadro do CM Comercio debe ser eliminado o «X» do recadro correspondente á columna 8ª do módulo de administración e xestión dun pequeno establecemento.
-Na páxina 8.898, no cadro do CM Equipos e instalacións electrotécnicas debe ser eliminado o «X» do recadro corespondente á columna 8ª do módulo de electrotecnia.
-Na páxina 8.899, no cadro do CM Instalacións electrotécnicas debe ser eliminado o «X» do recadro correspondente á columna 8ª do módulo de informática técnica.
-Na páxina 8.903, no cadro do CM Cociña o «X2» da columna 4ª do módulo de administración, xestión e comercialización na pequena empresa, debe substituírse por «X1-X2».
-Na páxina 8.903, no cadro do CM Cociña debe ser eliminado o «X1» da columna 6ª dos módulos preelaboración e conservación de alimentos e técnicas culinarias, e debe figura-lo «X1» na columna 5ª dos módulos citados.
-Na páxina 8.904, no cadro do CM pastelería e panadería o «X2» da columna 4ª do módulo da administración, xestión e comercialización na pequena empresa, debe substituírse por «X1-X2».
-Na páxina 8.904, no cadro do CM Servicios de restaurante e bar o «X2» da columna 4ª do módulo de administración, xestión e comercialización na pequena empresa, debe substituírse por «X1-X2».
-Na páxina 8.905, no cadro do CS Información e comercialización turísticas debe ser eliminado o «X» do recadro correspondente á columna 8ª do módulo asistencia e quía de grupos.
-Na páxina 8.907, no cadro do CM Perruquería debe ser eliminado o «X» do recadro correspondente á columna 8ª do módulo dirección técnica-artística.
-Na páxina 8.907, no cadro do CS Estética debe ser eliminado o «X» do recadro correspondente á columna 8ª do módulo estética hidrotermal.
9638
ORDE do 14 de outubro de 1998 pola que se amplían os prazos de xustificación dos investimentos realizados ó abeiro da Orde do 4 de maio de 1998 pola que se regula a concesión de axudas para mellora-la eficiencia e a infraestructura enerxética de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/10/1998

A Consellería de Industria e Comercio dictou a Orde do 4 de maio de 1998 pola que se regula a concesión de axudas para mellora-la eficiencia e a infraestructura enerxética de Galicia (Diario Oficial de Galicia nº 111, do 11 de xuño de 1998).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 15 de novembro de 1998. Tendo en conta que o elevado número de solicitudes presentadas motiva un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións sub
vencionables ó abeiro da orde da Consellería de Industria e Comercio do 4 de maio de 1998 ata o 30 de novembro de 1998.
Santiago de Compostela, 14 de outubro de 1998.
Antonio Couceiro Méndez
Conselleiro de Industria e Comercio
9747
ORDE do 23 de outubro de 1998 pola que se amplían os prazos de xustificación dos investimentos realizados ó abeiro da Orde do 30 de marzo de 1998 pola que se convoca e regula o réxime de concesión de axudas para o sector artesanal galego.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 30/10/1998

A Consellería de Industria e Comercio dictou a Orde do 30 de marzo de 1998 pola que se regula a concesión de axudas para o sector artesanal galego (Diario Oficial de Galicia nº 70, do 14 do abril).
Na citada norma establécese como requisito indispensable para o libramento da axuda a presentación da documentación acreditativa do investimento realizado antes do día 31 de outubro de 1998.
Tendo en conta as solicitudes formuladas pola maior parte dos beneficiarios, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio, do 30 de marzo de 1998, ata o día 30 de novembro de 1998.
Santiago de Compostela, 23 de outubro de 1998.
Antonio Couceiro Méndez
Conselleiro de Industria e Comercio
8462
CORRECCIÓN de erros.-Orde do 26 de marzo de 1998 pola que se regula a oferta de prazas xuvenís dentro do programa Campaña Verán Galicia-98 que se desenvolverá nas instalacións xuvenís de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 04/05/1998

Advertido erro na citada orde publicada no Diario Oficial de Galicia nº 79, do 27 de abril de 1998, cómpre efectua-la seguinte corrección:
-Na páxina 4.355, no anexo I, no código da actividade encontro interautonómico, que se vai desenvolver no campamento xuvenil Virxe de Loreto, do 1 ó 15-7-1998, onde di: «151132», debe dicir: «151133».
3636
RESOLUCIÓN do 20 de abril de 1998 pola que se determina o prazo de presentación de solicitudes de axudas específicas para a adquisición e a rehabilitación de inmobles situados en conxuntos históricos galegos no exercicio de 1998.
INSTITUTO GALEGO DA VIVENDA E SOLO — III. OUTRAS DISPOSICIÓNS — 05/05/1998

Por Orde do 29 de marzo de 1996 regulouse a concesión de axudas para a adquisición de inmobles en conxuntos históricos dentro do programa de vivenda a prezo taxado definido na normativa que desenvolveu o Plan de Vivenda e Solo 1996-1999. Igualmente regulouse a concesión de axudas á rehabilitación dos devanditos conxuntos históricos compatibles coas establecidas no dito plan.
O artigo 4.4º. da devandita orde dispón que, para os sucesivos exercicios, o prazo de presentación das solicitudes determinarase por resolución do director xeral do Instituto Galego da Vivenda e Solo.
A presente disposición, que non modifica o procedemento, abre o prazo de presentación das solicitudes no exercicio de 1998 e indica as partidas orzamentarias nas que figuran os créditos que amparan as devanditas axudas.
Logo dos informes preceptivos segundo o Decreto 21/1992, do 29 de xaneiro, e a orde da Consellería da Presidencia e Administración Pública, do 9 de
novembro de 1993, e en uso das referidas autorizacións,
DISPOÑO:
Artigo 1º.- Adquisición de vivendas.
As obrigas derivadas da aplicación do artigo 1 da Orde do 29 de marzo de 1996 atenderanse durante o exercicio de 1998 con cargo ó crédito que figura consignado para esta finalidade na aplicación 06.50.331A.783 do vixente orzamento de gastos do Instituto Galego da Vivenda e Solo.
Artigo 2º.- Rehabilitación de vivendas.
As obrigas derivadas da aplicación do artigo 2 da Orde do 29 de marzo de 1996 atenderanse durante o exercicio de 1998 con cargo ó crédito que figura consignado para esta finalidade na aplicación 06.50.331A.784 do vixente orzamento de gastos do Instituto Galego da Vivenda e Solo.
Artigo 3º
O prazo de presentación de solicitudes comezará o día da entrada en vigor da presente disposición e rematará o 31 de outubro de 1998.
Disposición derradeira
A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de abril de 1998.
José Antonio Redondo López
Director xeral do Instituto Galego da Vivenda e Solo
3935